**Bojana Novaković** (Beograd, 17. novembar 1981) je srpsko-australijska glumica.

Biografija
----------

Bojana Novaković je rođena u Beogradu 17. novembra 1981. godine. U Australiju se preselila kada joj je bilo sedam godina. Sa dvanaest godina je dobila prvu ulogu, a u petnaestoj se prvi put pojavila na filmu. Studirala je na koledžu u Sidneju. Pored glume, radi i kao prevodilac za srpski jezik. Dobitnica je nagrade Australijske akademije filmske i televizijske umetnosti za najbolju glavnu žensku ulogu u televizijskim serijama.

Njena mlađa sestra Valentina Novaković je takođe glumica.

Rani život
----------

Bojana Novaković je rođena 1981. godine u Beogradu. Preselila se u Australiju 1988, u dobi od sedam godina. U početku je želela da postane socijalni radnik ili lekar, ali nakon odlučujućeg skupa događaja, predomislila se i odlučila da krene putem umetnosti. Studirala je na koledžu Mekdonald u Sidneju,  (gde je bila student generacije 1999. godine) i na Nacionalnom institutu dramskih umetnosti (NIDA) gde je stekla diplomu dramskog umetnika 2002. godine. Njena mlađa sestra Valentina je takođe glumica, poznata po ulozi Nataše Vilijams u australijskoj sapunici, Susedi.

Karijera
--------

U 2003. godini, Bojana Novaković igra ulogu Rande u mini-seriji Marking Time, ulogu koja joj je donela AFI nagradu za "najbolju glavnu ulogu u televizijskoj drami ili komediji". Kao glumica, igrala je u filmovima u Australiji, uključujući ’’Blackrock’’ (1996), ’’Strange Fits of Passion’’ (1998), ’’The Monkey`s Mask’’ (1999), ’’Thunderstruck’’ (2004), ’’Solo’’ (2005) i u srpskim filmovima Optimisti (2005) i Šišanje ( 2010). Od 2007. do 2009. godine, igrala je ulogu Tipi u TV seriji ’’Satisfaction’’. Ostale uloge uključuju ’’Drag Me to Hell’’ (2009), ’’Edge of Darkness’’ (2009), ’’Devil’’(2010), ’’Burning Man’’ (2011) ’’Generation Um’’ (2012). 

Pozorišne zasluge u Australiji joj pripadaju, između ostalog, za ’’These people’’, ’’Away’’ i ’’Strange Fruit’’ u Sidnejskom pozorištu; ’’The Female of the Species’’ u Melburnskom pozorištu; ’’Vojcek’’ (Helpmann nominacija za najbolju sporednu ulogu u 2009), ’’Criminology’’ (Green Room nominacija za najbolju ulogu 2007), Eldorado (Helpmann nominaciju za najbolju sporednu ulogu, 2006) i ’’Necessary Targets’’ u Malthaus pozorištu u Melburnu, ’’Death Variations’’ i ’’Loveplay’’ u B Sharp, Romeo i Julija sa Bell Shakespeare Companu i ’’Debris’’ u Ride on pozorištu (Green Room nominacija za najbolju nezavisnu produkciju i najbolju glumicu u 2006. godini).

Bojana Novaković vodi svoju nezavisnu pozorišnu trupu, Ride on pozorište (u Sidneju i Melburnu) sa ko-direktorkom Tanjom Goldberg. Bila je producent i izvođač u Ride on pozorištu 2004. godine u rasprodatoj predstavi koja je igrala u Belvoir St pozorištu. 

Prevela je, adaptirala i režirala Fejk porno u Melburnu, koji je bio pozvan da bude deo Powerhouse sezone u Brisbejnu u 2009. godini, i za tu predstavu je nominovana u tri kategorije, uključujući najbolju produkciju. Osim za Ride On, ona je napisao i režirao sa u Black Lung pozorištu u Melburnu hvaljenu predstavu Šećer koja je učestvovala na Adelaide Fringe festivalu 2007. godine. U 2010. godini, Novaković dobio AFI nominaciju za međunarodnu nagradu za najbolju glumicu za ulogu u ’’Edge of Darkness’’.  Trenutno glumi u improvizovanoj pozorišnoj produkciji pod nazivom Projekat sastanak na slepo na Festivalu u Sidneju. 

U Foksovoj seriji ’’Rake’’ Bojana je sjajno igrala lepu studentkinju prava koja postaje prostitutka. U horor filmu ’’The Hollow’’ smeštenom u Irskoj u režiji Korin Hardi igra Kler Hičens.

Radovi na Meri Meklejn
----------------------

Za Ride On pozorište je krajem 2011 postavila predstavu ’’The Story of Mary MacLane by Herself’’ zasnovanu na beleškama Meri Meklejn, samozvanog genija i usamljenika s početka 20. veka iz Mesta Bute u Montani. Bojana Novaković je napisala komad sa muzičarem Timom Rodžersom i Tanjom Goldberg kao rediteljem. Savet Australije za umetnost finansirao je projekat, uz pomoć Malthouse pozorišta, Merrigong i Griffin pozorišta, a sredstva je dao i umetnički odbor NSW. Sveobuhvatna antologija –Meklejnove ’’Human Days: A Mary MacLane Reader’’- objavljena je prvi put u Australiji krajem novembra 2011, a predgovor je napisala Bojana Novaković. Drugi tom, A Quite Unusual Intensity of Life: A Mary MacLane Companion, takođe u Petrarca Press izdanju, treba da bude objavljen 2015. Godine. Dva toma će imati ukupno više od 1200 stranica.]

Filmografija
------------

|  |
| --- |
| **Filmografija glumice Bojane Novaković**  |
| God. | Srpskohrvatski naziv | Originalni naziv | Uloga |
| 1997. |  | *Blackrock* | Trejsi |  |
| 1998. |  | *Wildside* | Vildana Asimović |  |
| 1999. |  | *Big Sky* | Lejsa |  |
| 1999. |  | *Strange Fits of Passion* | Džaja |  |
| 1999. |  | *Murder Call* | Sofi Misfad |  |
| 1999. |  | *All Saints* | Rejčel Karpenter |  |
| 2000. |  | *Water Rats* | Sara Šrajber |  |
| 2000. |  | *The Monkey's Mask* | Tijana |  |
| 2003. |  | *Marking Time* | Randa |  |
| 2004. |  | *Thunderstruck* | Ana |  |
| 2004. |  | *Everything Goes* | Devojka |  |
| 2004-2005. |  | *The Cooks* | Rafa |  |
| 2006. |  | *Solo* | Bili |  |
| 2006. | Optimisti |  | Marina |  |
| 2006. |  | *BlackJack: At the Gates* | Niki |  |
| 2008. | Sedam života | *Seven Pounds* | Džuli |  |
| 2007-2009. |  | *Satisfaction* | Tipi |  |
| 2009. |  | *Drag Me to Hell* | Ilenka Ganuš |  |
| 2010. |  | *Edge of Darkness* | Ema Krejven |  |
| 2010. |  | *Devil* | Devojka |  |
| 2010. | Šišanje |  | Mina |  |
| 2011. |  | *Burning Man* | Sara |  |
| 2012. |  | *Generation um* | Vajolet |  |
| 2015. |  | *Shameless* | Bjanka |  |

Izvori
------

1. ↑  „Najpoznatiji Srbi u svetu". srbin.info. Pristupljeno 10. 4. 2013.
2. ↑  „Valentina Novakovic". neighbours.com.au. Pristupljeno 10. 4. 2013.
3. ↑  „Archive copy". Arhivirano iz originala na datum 2007-08-29. Pristupljeno 2016-02-09.
4. ↑
5. ↑
6. ↑  „Archive copy". Arhivirano iz originala na datum 2017-08-31. Pristupljeno 2016-02-09.
7. ↑
8. ↑
9. ↑
10. ↑

Spoljašnje veze
---------------

***Bojana Novaković*** na Wikimedijinoj ostavi

* Bojana Novaković na sajtu IMDb